open-index/open-wikipedia-markdown huggingface dataset:
גילוח המצורע

**גילוח המצורע ביום השביעי** הוא אחד מהשלבים בתהליך ההיטהרות של המצורע. הגילוח הוא מצוות עשה מתוך תרי"ג מצוות.

## מקור המצווה
לאחר שהתורה מצווה על הזאת הדם על המצורע, כיבוס בגדיו, גילוח שערו, טבילתו והמתנה של שבעה ימים מחוץ לאוהלו, היא מצווה על סיום תהליך הטהרה ביום השביעי:

## מצווה בפני עצמה
הרמב"ם ומוני מצוות נוספים מונים את הגילוח ביום השביעי כמצווה בפני עצמה, כיוון שהגילוח הוא שלב המסיים את טהרת המצורע ופותח את השלב של הכפרה על ידי קורבן המצורע. כל זאת בשונה מהגילוח הראשון שעושה המצורע מיד לאחר הזאת הדם עליו, שהוא רק אחד מהמרכיבים שבמצוות טהרת המצורע.

## טעם המצווה
ההבנה המקובלת בקרב חז"ל היא שהצרעת נועדה לעונש ותיקון עבור חוטאים מסוימים, כגון גאוותנים או בעלי לשון הרע. ספר החינוך מסביר שגילוח המצורע נועד לעורר אותו לשוב בתשובה ולהתחדש. הגילוח הטוטאלי של כל השער נועד להראות לעולם כאילו היום נברא והוא יכול לפתוח בדף חדש ונקי, ללא שידבקו בו החטאים מהעבר. מעתה הוא יכול בעצמו להחליט על מעשיו ולכוונם מלכתחילה למקומות טובים.

## דיני המצווה
ביום השביעי, שישה ימים לאחר שנזרק עליו הדם, צריך המצורע לגלח את כל שערו. הגילוח צריך להיעשות בתער על כל בשרו, והוא מבטל את איסור התורה על גילוח בתער.

### מצורע שלא התגלח
מצורע שלא התגלח ביום השביעי - לא רק שלא קיים את המצווה, אלא גם לא נטהר בטבילה, וכלשון המשנה: . משום כך, אם לא התגלח בשביעי אלא ביום השמיני - לא יכול להביא את קרבן המצורע ביום השמיני, אלא עליו לטבול בשמיני ולהקריב את קרבנו למחרת. כל זאת בשונה מהנזיר, ש, ואם לא גילח ביום השביעי עליו לגלח ביום השמיני ובאותו יום להביא את קרבן הנזיר.

### מקומות הצריכים גילוח
לגבי היקף הגילוח, מובאות שתי דרכים בתלמוד כיצד לדרוש את הפסוק, המשקפות שתי גישות דרשניות עקרוניות - גישתו של רבי ישמעאל וגישתו של רבי עקיבא:

רבי ישמעאל סובר שיש להשתמש בכלל התלמודי "כלל ופרט וכלל": . וביארו בתלמוד שלדעתו יוצא שיש לגלח כל מקום שהשיער בו כנוס ובנוסף הוא נראה, ולכן יש לגלח את שער הערווה, ולעומת זאת אין מצווה לגלח את שיער בית השחי (המוסתר) או השיער בשאר הגוף שאינו מכונס.

רבי עקיבא, לעומתו, דורש את הפסוק על פי כלל תלמודי אחר של "ריבה ומיעט וריבה": . בתלמוד מבואר שלפי רבי עקיבא צריך לגלח את כל הגוף, גם במקומות שאין בהם שער כנוס. והראשונים הבינו שגם את שער בית השחי יש לגלח, וכלשון התלמוד: . אמנם, גם לפי רבי עקיבא מיעט הכתוב גילוח מסוים - במקומות כמו החוטם, שלא צריך המצורע לגלח בתוכו.

בתלמוד נקבעה הלכה כרבי עקיבא. ונחלקו הראשונים מה שונה בחוטם משאר המקומות שפוטר אותו מגילוח: לפי הרמב"ם החוטם הוא מקום שאינו נראה בכלל, ולכן דינו קל יותר מבית השחי. לפי הראב"ד, החוטם הוא מקום בו לרוב האנשים אין שער, ולכן לא צריך לגלחו.

## קישורים חיצוניים
* רמב"ם, ספר המצוות, עשה קיא.
* רבי משה מקוצי, ספר מצוות גדול, עשה רלז.
* ספר החינוך, מצווה קעד.
* רמב"ם, משנה תורה, הלכות טומאת צרעת, פרק יא.

## הערות שוליים

קטגוריה:מצוות עשה
קטגוריה:הלכות נגעים
קטגוריה:תרי"ג מצוות
פרנסואה באוש

**פרנסואה באוש** (בלוקסמבורגית: **François Bausch** נולד ב-16 באוקטובר 1956) הוא פוליטיקאי לוקסמבורגי ממפלגת הירוקים אשר משמש כשר ההגנה של לוקסמבורג מאז 5 בדצמבר 2018 וכסגן ראש ממשלת לוקסמבורג מאז 11 באוקטובר 2019.

## ביוגרפיה
באוש נולד ב-16 באוקטובר 1956 וגדל באש-סור-אלזט. לאחר סיום לימודיו החל לעבוד כסוכן בחברת הרכבות הלאומית של לוקסמבורג. הוא הצטרף למפלגת הירוקים ונבחר מטעמה לחבר פרלמנט ב-1989. ב-11 באוקטובר 1992 הוא התפטר, ובבחירות המקומיות ב-1993 הוא נבחר למועצת העיר לוקסמבורג סיטי. בבחירות של 1998 הוא חזר לפרלמנט. בפריימריז שנערכו במפלגה ב-1999 הוא הגיע למקום השני, ומאז שימש כחבר פרלמנט וכיו"ר ועדת השירות החשאי, המפקחת על השירות החשאי של לוקסמבורג.

ב־4 בדצמבר 2013 הוא מונה לשר הפיתוח והתשתיות, וב-5 בדצמבר 2018 הפך לשר ההגנה. ב-23 ביולי 2020 פוצל התפקיד. באוש נותר שר ההגנה האמון על המדיניות של צבא לוקסמבורג, ואנרי קוקס מונה לשר לביטחון פנים האחראי על פעילות המשטרה של לוקסמבורג. ב-11 באוקטובר 2019 מונה באוש לסגן ראש ממשלת לוקסמבורג במקום פליקס בראז.

באוש ידוע בעמדותיו נגד השוק החופשי ובעד הטל מסי רכוש גבוהים.

## קישורים חיצוניים

* פרנסואה באוש באתר ממשלת לוקסמבורג

## הערות שוליים

קטגוריה:פוליטיקאים לוקסמבורגים
קטגוריה:שרי הגנה
קטגוריה:ילידי 1956
אייפקס AP-0

**אייפקס AP-0** (באנגלית: **Apex AP-0**) היא מכונית ספורט קונספט חשמלית במרכב קופה עתידית שנחשפה בשנת 2020 על ידי יצרנית מכוניות הספורט הבריטית/הונג קונגית אייפקס מוטורס, ומתוכננת לייצור בסוף 2022 בוקינג.

## סקירה כללית
ל-AP-0 מהירות מרבית של  ונתון תאוצה מ-0 ל-100 קמ"ש בתוך 2.3 שניות. ה-AP-0 מופעל על ידי מנוע חשמלי אחורי המספק 650 כ"ס סוללת ליתיום-יון בקיבולת של 90 קוט"ש.

ה-AP-0 עוצב על ידי Guy Colborne, משקל ה-AP-0 עומד על 1200 ק"ג.

## במשחקי וידאו
האייפקס AP-0 מופיע כרכב שניתן לשחק בו במשחק הווידאו מרוצים אספלט 9.

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2020
קטגוריה:מכוניות קונספט
קטגוריה:מכוניות ספורט
קטגוריה:מכוניות קופה
קטגוריה:מכוניות חשמליות
למבורגיני בראבו

ממוזער| למבורגיני בראבו באיטליה ב-1974
**למבורגיני בראבו** (באיטלקית: **Lamborghini Bravo**) היא מכונית קונספט שתוכננה על ידי מרצ'לו גנדיני בברטון עבור למבורגיני. היא הוצגה לראשונה בשנת 1974 בתערוכת הרכב של טורינו.

הבראבו תוכננה כדי להציג רעיונות להחלפה של האורראקו. אב הטיפוס הופעל על ידי מנוע בנזין V8 בנפח 3.0 ליטר שסיפק כ- בתצורת הנעה אחורית היא מעולם לא הוכנסה לייצור, אבל מאפייני סטיילינג רבים נלקחו ממנה לעיצוב הקונטאש.

הבראבו נמכר במכירה פומבית תמורת 588,000 אירו ב-21 במאי 2011. לבראבו היו כמה צבעים שונים, תחילה צהוב, אחר כך ירוק ולבסוף לבן.

## קישורים חיצוניים

## הערות שוליים

קטגוריה:מכוניות קונספט
בראבו
קטגוריה:דגמי מכוניות שהושקו ב-1974
קייסה אולונגרן

**קארין הילדור "קייסה" אולונגרן** (בהולנדית: **Karin Hildur "Kajsa" Ollongren** נולדה ב-28 במאי 1967) היא בת אצולה ופוליטיקאית הולנדית הפועלת במפלגת דמוקרטים 66. שימשה כממלאת מקום לראש עיריית אמסטרדם, כשרת הפנים וכסגנית השנייה לראש ממשלת הולנד. משמשת מאז 10 בינואר 2022 כשרת ההגנה של הולנד.

## ביוגרפיה
אולונגרן נולדה בליידן ב-28 במאי 1967. אביה אלכסנדר אולונגרן הוא אסטרונום ומדען מחשבים הולנדי. אמה, גונבור לונדגרן, היא שוודית. משפחת אולונגרן היא משפחת אצולה ממוצא רוסי-פיני שהשתלבה באצולה ההולנדית. מאביה ירשה אולונגרן את תואר האצולה. יש לה אזרחות שוודית בנוסף לאזרחותה ההולנדית. ב-1985 החלה ללמוד כלכלה באוניברסיטת אמסטרדם, אולם ב-1986 עברה ללמוד היסטוריה. היא סיימה תואר שני ב-1991, ולאחר מכן למדה מנהל ציבורי באקול נציונל ד'אדמיניסטרציה בפריז, ויחסי חוץ במכון ההולנדי ליחסים בינלאומיים. ב-1992 החלה אולונגרן לעבוד במשרד הכלכלה ההולנדי, וב-2004 הפכה לסגנית מנכ"ל המשרד. ב-2007 היא עברה למשרד לעניינים כלליים - מחלקה מיוחדת בממשלה ההולנדית המנוהלת בידי ראש ממשלת הולנד בעצמו. ב-2011 היא הפכה למזכירה הכללית של המשרד.

ב-2014 הצטרפה אולונגרן למפלגת המרכז דמוקרטים 66. במהלך הבחירות המקומיות בהולנד באותה שנה, השיגה המפלגה רוב במועצת עיריית אמסטרדם, ואולונגרן התמנתה לסגנית ראש העיר. היא נכנסה לתפקידה ב-18 ביוני של אותה שנה. ב-18 בספטמבר 2017 הודיע ראש העיר אברהרד ואן דר לאן במפתיע, כי הוא פורש מתפקידו עקב בריאות לקויה. סמכויותיו הועברו בפועל לידי אולונגרן. ב-5 באוקטובר הוא נפטר ואולונגרן מילאה את מקומו עד 26 באוקטובר 2017, אז נכנס לתפקיד אריק ואן דר בורג. ב-26 באוקטובר 2017 היא התמנתה לשרת הפנים של הולנד, ובמקביל הפכה לסגנית השנייה של ראש הממשלה. ב-1 בנובמבר 2019 היא פרשה משני תפקידיה בשל מחלה. ב-14 באפריל 2020 היא חזרה לשני התפקידים. ב-10 בינואר 2022 היא הפכה לשרת ההגנה.

זמן קצר לאחר כניסתה לתפקיד, בעקבות הפלישה הרוסית לאוקראינה, נענתה אולונגרן לבקשת הצבא האוקראיני וסיפקה לאוקראינים 200 טילי FIM-92 סטינגר ו-50 מערכות פאנצרפאוסט 3 עם 400 טילים.

## חיים אישיים
אולונגרן היא לסבית. בת זוגה היא מפיקת הטלוויזיה איירין ואן דן ברקל. יש להן שני ילדים.

## קישורים חיצוניים

* קייסה אולונגרן באתר ממשלת הולנד

## הערות שוליים

קטגוריה:פוליטיקאים הולנדים
קטגוריה:פוליטיקאיות הולנדיות
קטגוריה:בוגרות אוניברסיטת אמסטרדם
קטגוריה:בוגרי אוניברסיטת אמסטרדם
קטגוריה:שרות ממשלה
קטגוריה:אצולה
קטגוריה:שרי הגנה
קטגוריה:ילידות 1967
קטגוריה:הולנדים שנולדו ב-1967
שומה וישונטאי

**שוֹמה וישונטאי** (במקור **שלמה ויינברגר**, בהונגרית: **Visontai Soma**; ג'נג'ש, 19 בנובמבר 1854 – בודפשט, 22 בספטמבר 1925) היה דוקטור למשפטים, עורך דין, בעל תואר "יועץ חצר המלוכה", חבר האספה הלאומית ההונגרית (1892-1906), יהודי-הונגרי.

## קורות חיים
שלמה ויינברגר נולד במשפחה יהודית כבנם של אלברט ויינברגר ושל יוליאנה שוויצר. הוא המשיך את לימודיו האוניברסיטאיים בבודפשט (כיום אוניברסיטת אטווש לוראנד) וקיבל תואר במשפטים ב-1882. לאחר מכן השתקע בבודפשט. ב-1881 שינה את שם משפחתו מוויינברגר לווישונטאי. בנוסף לעיסוקו כעורך דין, עסק גם בכתיבה עיתונאית. הוא הגן בהצלחה על עורך העיתון "זסטבה", מנהיג הרדיקלים הסרביים, בתביעה שהתנהלה נגדו על רצח מיהאי דימיטרוביץ'. הצלחתו זיכתה אותו לתגמול על ידי הרדיקלים הסרבים כשהיה מועמד לפרלמנט על ידי מפלגת העצמאות בנובי סאד ב-1892 וזכה. לאחר מכן נבחר לנציג באספה הלאומית ההונגרית (חבר פרלמנט) על ידי עיר הולדתו בשלוש בחירות (1897, 1901, 1905). הוא היה חבר בוועדה הארצית לבחינות עורכי הדין, השתתף במשא ומתן בוועדת המשפטים של הפרלמנט ההונגרי במטרה לגבש הצעה להליך פלילי. בשנת 1908 זכה בתואר "יועץ בית המלוכה" ובמקביל הפך לחבר במועצת המשמעת של בית המשפט העליון המלכותי ההונגרי (Kuria). מותו נגרם משבץ מוחי. הוא הובא למנוחות בבית הקברות היהודי ברחוב קוזמה בבודפשט.

כסטודנט באוניברסיטה, הוא כתב מאמרים בכלכלה. נאומיו הפרלמנטריים הופיעו ב"יומנים". הוא ערך את כתב העת "מסילות ברזל" במשך כמה שנים.

## חייו הפרטיים
אשתו הייתה ארז'בט הלאשי (1873–1935), בתם של וילמוש הלשי ושל בורבלה זוננברג.

## כתביו
* מהדורה נפרדת של החוקים הלאומיים. על רבית נשך. (בודפשט, 1883)
* נאום ההגנה בפני בית המשפט המלכותי של נובי סאד. נאום הגנה עצמית של יושה טומיץ'. (בודפשט, 1891)
* הונאה שבוצעה על ידי מיופה כוח. (בודפשט, 1895)

## לקריאה נוספת
* {יוז'ף סיניאי: חייהם ויצירותיהם של סופרים הונגרים) Szinnyei József: *Magyar írók élete és munkái.*
* לקסיקון יהודי הונגרי 1929. עורך פטר אויווארי. שומה וישונטאי.

## קישורים חיצוניים

* 

## הערות שוליים

קטגוריה:עורכי דין יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:בוגרי אוניברסיטת אטווש לוראנד בודפשט
קטגוריה:פוליטיקאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ג'נג'ש: אישים
קטגוריה:הונגרים שנולדו ב-1854
קטגוריה:הונגרים שנפטרו ב-1925
הדיוויזיה ה-347 (ורמאכט)

**הדיוויזיה ה-347** (בגרמנית: **347. Infanterie-Division**) הייתה דיוויזיית חיל רגלים של ה שלחמה במלחמת העולם השנייה. הדיוויזיה התבססה בתחילה בהולנד, לאחר מכן שירתה בחזית המערבית ולאחר מכן נבנתה מחדש כדיוויזיית פולקסגרנדיר במאי 1945.

## היסטוריה
דיוויזיית הרגלים ה-347 הוקמה בספטמבר 1942 כדיוויזיה סטטית של שני רגימנטים של יחידות מבצרים בפיקודו של גנרל-לויטננט פרידריך באייר, בחודש שלאחר מכן היא נשלחה להולנד לקו החוף ליד אמסטרדם ושני הרגימנטים המקוריים שלה קיבלו מאוחר יותר כל אחד גדוד חי"ר של כוחות מתנדבים מטורקסטאן והקווקז. הדיוויזיה נשאר בהולנד מספר חודשים עד לאחר הפלישה לנורמנדי.

לאחר מכן, הדיוויזיה בפיקודו של הגנרל וולף טרירנברג, הועברה לצרפת כדי לתגבר את קבוצת ארמיות B שהייתה מעורבת בלחימה בנורמנדי. היא נסוגה בהדרגה לבלגיה והייתה מעורבת בלחימה לאורך קו זיגפריד. עד ספטמבר היא צומצמה לקבוצת קרב ובחודש שלאחר מכן היא קיבלה תגבורות בדמות גדודי אימון מדיוויזיית התחלופה ה-526. לדיוויזיה צורף גם רגימנט הרגלים ה-880. לאחר מכן היא המשיכה להילחם בחזית המערבית, כולל בקרב יער הירטגן.

לאחר מכן הדיוויזיה הייתה מעורבת בהגנה על זארבריקן. במרץ 1945, מונה מקסימיליאן זירי למפקד הדיוויזיה, אך תקופת הפיקוד שלו הייתה קצרה. ב-10 באפריל הוא נלכד ונכנע לכוחות בעלות הברית. טרירנברג חזר לפקד על הדיוויזיה, שהייתה כעת בתורינגיה. היא הוגדרה כדיוויזיית פולקסגרנדיר ב-7 במאי 1945 ונכנעה לכוחות בעלות הברית למחרת.

## מפקדים

* פרידריך באייר (27 בספטמבר 1942 - 11 באוקטובר 1943)
* קרל בטכר (12 באוקטובר - 7 בדצמבר 1943)
* וולף-גינתר טרירנברג (8 בדצמבר 1943 - מרץ 1945)
* מקסימיליאן זירי (מרץ 1945)
* וולף טרירנברג (אפריל - מאי 1945)

## לקריאה נוספת

* 


## קישורים חיצוניים
* הדיוויזיה ה-347 באתר lexikon-der-wehrmacht 
* דיוויזיית הפולקסגרנדיר ה-347 באתר lexikon-der-wehrmacht 

## הערות שוליים

347
מאיר אדלר

**מאיר אדלר** (בכתיבה יידית: אדלער) הוא קלידן, זמר-יוצר, מפיק מוזיקלי, מעבד מוזיקלי, מלחין ובעל מנגן המשתייך לחסידות ויז'ניץ.

### חיים אישיים

אדלר נולד בבני ברק לרב מרדכי אדלר, בנו של הרב נפתלי חיים אדלר – חתן ה"אמרי חיים" מויז'ניץ. בגיל צעיר התגורר בבורו פארק, לאחר שהתייתם מאביו החל ללמוד פסנתר.

### קריירה מוזיקלית
אדלר משתייך לחסידות ויז'ניץ ועל כן מופיע ברוב אירועי החסידות כמו חתונות המתקיימות בחצר החסידות, כמו כן אדלר משתף רבות פעולה עם מקהלת חסידי ויז'ניץ ועם סולן החצר הזמר והחזן יעקב יהודה דסקל.

אדלר הביא את מוזיקת הפריילך והדאנס החסידי אל תוך חצרות החסידים ואל המיינסטרים החרדי, מאז המוזיקה הזאת מנוגנת בכל חצר או קהילה חרדית, אדלר נחשב לגדול הקלידנים החסידים המנגן בכל האירועים הגדולים בציבור בארץ ובעולם, בתחילת שנותיו הוא והזמר אהרלה סמט היו צמד שניגנו בחתונות חרדיות, בהמשך שיתוף הפעולה התרחב בשורת דואטים שפרסמו יחד, ובהשתתפות אדלר באלבומים של סמט. שיתוף פעולה נוסף בין השניים כשהם נוסעים לשמח חולים בהתנדבות בבתי חולים.

מדי שנה מנגן אדלר בהילולת רבי שמעון בר יוחאי במירון. בשנת 2021 בעת אסון הר מירון היה אדלר כל העת על במת התזמורת, ואף הכריז שמות נעדרים, שנה לאחר מכן (2022) הוציא יחד עם זאנוויל ויינברגר ומקהלת מלכות סינגל בו הוא משתף בתחושות.

### חלק מלחניו

אדלר הלחין עשרות שירים בסוגת המוזיקה החסידית. בין הזמרים להם הלחין: מנדי וייס, אהרלה סמט, יואלי גרינפלד,

## דיסקוגרפיה
### אלבומי אולפן
* **אך שמח**, גל פז, 2000
* **ניגונים**, גל פז, 2000
* **בטח בה**', לחיים הפקות, 2013
* **א לעבעדיגע טאנץ**, 2014
* **א חתונה אין סקולען** (אוצר ניגוני סקולען 6), גל פז, 2016

### השתתפות באלבומים
* **א פארשפיל אין ויזניץ**, 2012
* **תו השעה**, משפחה, 2018
* **נחמה**, ר' שמשי ניימן, 2019
* **בחצוצרות**, מקהלת מלכות, 2021
* **פורים אין [[תולדות אהרן]]**, 2025

### סינגלים
* **אוי באשעפר רחמים** – יחד עם פנחס ביכלר ומקהלת מלכות, 2017
* **מחרוזת שמחת התורה** – עבור מוסדות עטרת שלמה, יחד עם אהרלה סמט, זאנוויל ויינברגר ומקהלת מלכות, 2017
* **מבטל כל הגזירות** – עם חיים ישראל, ארי היל, בנצי שטיין ואהרלה סמט ומקהלת נשמה, 2022

## קישורים חיצוניים
* ידיעות וכתבות אודות מאיר אדלר באתר בחדרי חרדים

## הערות שוליים

קטגוריה:זמרים השרים בעברית
קטגוריה:זמרים חסידיים
קטגוריה:זמרים השרים ביידיש
קטגוריה:מלחינים חסידיים
קטגוריה:זמרים חסידיים ישראלים
קטגוריה:מלחיני מוזיקה חסידית
קטגוריה:חסידי ויז'ניץ
קטגוריה:זמרים ישראלים
קטגוריה:מעבדים מוזיקליים ישראלים
קטגוריה:קריית ויז'ניץ: אישים
ישראלים שנולדו במאה ה-20
חתונה בעיירה (סרט)

"**חתונה בעיירה**" (1952) הוא סרט מחול אמנותי ישראלי קצר בכיכובה של דבורה ברטונוב.

## תיאור
הסרט "חתונה בעיירה" בן 8.5 דקות, מבוסס על סדרה של ריקודים שיצרה הרקדנית דבורה ברטונוב, ומתארים דמויות מן ההווי של העיירה היהודית. כל סצנה נפתחה ברישום שיצר אבא פניכל. סרט זה הוא הראשון בסוגת הסרט האמנותי בישראל. 

למרות שהסרט לא נשמר בשלמותו, על פי תיאורים, התפאורה לסרט נוצרה על ידי ג'ניה ברגר והוא לווה בקריינות של יהושע ברטונוב בגרסה בעברית או ביידיש. בנוסף, שולבו בו בובות שנוצרו על ידי חברת ויצו.

הסרט נשלח להקרנה בפסטיבל קאן בשנת 1952. בשנת 1953 הוצג במשך כחדש בקולנוע אסתר בתל אביב-יפו, כסרט קצר נלווה לסרט "דון קמיליו", וכן בשני בתי קולנוע נוספים בחיפה - "אורה" ו-"הדר".

חלק מצילומי הסרט נמצאים בארכיון הסרטים הישראלי.

## קישורים חיצוניים
*
*
*, 

קטגוריה:סרטים עם שחקן אחד
קטגוריה:סרטים ישראליים קצרים
קטגוריה:סרטי שחור-לבן ישראליים
קטגוריה:סרטים מוזיקליים ישראליים
קטגוריה:יצירות מחול
קטגוריה:תיאטרון מחול
קטגוריה:סרטי ריקודים
קנת' קוך

**קנת' קוך** (באנגלית: **Kennet Koch**; 27 בפברואר 1925 – 6 ביולי 2002) היה משורר ומחזאי אמריקאי. פעיל בקבוצת האמנים האמריקאית אסכולת ניו יורק. פרסם למעלה מ-20 ספרי שירה.

## קורות חיים

קוך נולד בסינסינטי, אוהיו בשם ג'יי קנת' קוך. החל לכתוב שירה בגיל צעיר, נחשף לאמנים רבים, ביניהם שלי, וג'ון קיטס. שירת בשורות צבא ארצות הברית בתקופת מלחמת העולם השנייה בפיליפינים.

לאחר שירותו הצבאי, למד באוניברסיטת הרווארד, שם פגש את ג'ון אשברי, משורר בולט באסכולת ניו יורק. לאחר לימודיו בהרווארד עבר לניו יורק. קוך קיבל תואר דוקטור מאוניברסיטת קולומביה.

ב-1951 הכיר את אשתו הראשונה, ג'ניס אלווד, הם נישאו ב-1954 וחיו בצרפת ובאיטליה למעלה משנה. בשנת 1955 נולדה בתו קתרין.

לימד באוניברסיטת קולומביה ספרות ואנגלית למעלה מ-40 שנה.

אשתו הראשונה נפטרה ב-1981. קוך התחתן בשנית ב-1994 עם קארן קולר.

ב-1996 נבחר לרשימת האקדמיה האמריקאית לאמנויות ולספרות. הרשימה מונה משוררים מפורסמים כמו עזרא פאונד ואלן גינסברג.

נפטר ב-2002 מלוקמיה.

## קריירה

קוך החל לפרסם ספרי שירה בשנות ה-50 ובשנות ה-60, אך החל להתפרסם בתחילת שנות ה-70.

קוך פרסם עשרות ספרי שירה ומחזות, בשירתו של קוך ניתן למצוא הומור ואף נטייה לאימג'יזם ועיסוק באסתטיקה, בספרו *One Train* (1994) מופיע מחזור שירים שלם העוסק באסתטיקה.

קוך לימד שירה באוניברסיטת קולומביה במשך עשרות שנים, שיעוריו נחשבו לאטרקטיבים בקרב הסטודנטים.

שיריו תורגמו לגרמנית, לעברית ולשפות נוספות.

מחזות שכתב עובדו לתיאטרון.

## ספרים
* *Poems* (1953)
* *Ko: or, A Season on Earth* (1959)
* *Permanently* (1961)
* *Thank You and Other Poems* (1962)
* *Bertha, & other plays* (1966)
* *Poems from 1952 and 1953* (1968)
* *The Pleasures of Peace and Other Poems* (1969)
* *Sleeping with Women* (1969)
* *When the Sun Tries to Go On* (1969)
* *The Art of Love* (1975)
* *The Duplications* (1977)
* *The Burning Mystery of Anna in 1951* (1979)
* *From the Air* (1979)
* *Days and Nights* (1982)
* *On the Edge* (1986)
* *Seasons on Earth* (1987)
* *On the Great Atlantic Rainway: Selected Poems 1950–1988* (1994)
* *[[One Train]]* (1994)
* *Straits* (1998)
* *New Addresses* (2000)
* *A Possible World* (2002)
* **הקרקס הקרקס ושירים אחרים,** מבחר שירים, מאנגלית: רועי צ'יקי ארד, הוצאת דחק, 2023.

## לקריאה נוספת
ערן הדס**,** שלושה מהלכים בשירה האמריקאית שלאחר מלחמת העולם השנייה.

## קישורים חיצוניים
* 

קטגוריה:אמריקאים ילידי אוהיו
קטגוריה:סינסינטי: אישים
קטגוריה:משוררים אמריקאים
קטגוריה:מחזאים אמריקאים
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת קולומביה
קטגוריה:סגל אוניברסיטת קולומביה
קטגוריה:אמריקאים שנולדו ב-1925
קטגוריה:אמריקאים שנפטרו ב-2002
קטגוריה:אסכולת ניו יורק
דיוויזיית המילואים ה-54 (האימפריה הגרמנית)

**דיוויזיית המילואים ה-54 ([[וירטמברג]])** (בגרמנית: **54. Reserve-Division (Württembergische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 בספטמבר 1914, זמן קצר לאחר פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-27 במסגרת הארמייה הרביעית. הדיוויזיה נטלה חלק בקרב איפר הראשון, ובשנת 1915 נטלה חלק בקרב איפר השני ובקרב שמפאן השני. במרץ 1916 הוכפפה הדיוויזיה לארמייה השישית, עמו לחמה במהלך הקרב על הסום, וב-30 בספטמבר 1916, הדיוויזיה הוכפפה לפלגת הארמייה A כדיוויזיה עצמאית של וירטמברג. בדצמבר 1916 היא הוכפפה לקורפוס המילואים ה-6, כחלק מהארמייה השישית, ובאמצע דצמבר 1916 היא הועברה לקורפוס ה-14.

לקראת סוף ינואר 1917 היא הוכפפה לקורפוס ה-12 (הסקסוני ה-1), במסגרת הארמייה השלישית, ובמאי 1917 הדיוויזיה הוכפפה תחת פיקוד קבוצת פרוסנס (הקורפוס ה-3 במסגרת הארמייה הראשונה) כדיוויזיית התערבות ולחמה עמו במהלך הקרב השני על האן, ובאוקטובר 1917 הוכפפה שוב לארמייה הרביעית. במרץ 1918 היא השתייכה לקבוצת Caudry (הקורפוס ה-13 (וירטמברג) במסגרת הארמייה השנייה, עמו לחמה במבצע מיכאל. ב-6 באפריל 1918 הוכפפה הדיוויזיה קורפוס המילואים ה-23 ולאחר מכן הוכפפה לקורפוס ה-54 ולבסוף פורקה ב-31 באוגוסט 1918.

## מפקדים
* פרידריך פון גרוק (1 בספטמבר 1914–11 בספטמבר 1914)
* פאול פון שפר (12 בספטמבר 1914–17 בינואר 1916)
* קרל אלברט פון קנוצר (18 בינואר 1916–27 ביולי 1917)
* אדולף פון ונכר (28 ביולי 1917–28 ביוני 1918)
* גוסטב קהלר (29 ביוני 1918–31 באוגוסט 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

54
54
יוהאנה אומולו

**יוהאנה אוצ'יאנג אומולו** (באנגלית: **Johanna Ochieng Omolo**; נולד ב-31 ביולי 1989) הוא כדורגלן קנייתי המשחק בעמדת הקשר.

## קריירת מועדונים
אומולו התחיל את הקריירה שלו בקבוצת הכדורגל של קואסט סטארס ובגיל 18 הצטרף לוויסה הבלגית. בקיץ  אומולו חתם בפולה אש מליגת העל הלוקסמבורגית.

כעבור שנתיים חזר לבלגיה, כאשר חתם בבירסחוט מליגת העל הבלגית. בבירסחוט, אומולו מיעט לשחק ורשם רק 5 הופעות במדי הקבוצה. לפני עונת  הושאל ללומל מהליגה הבלגית השנייה בכדורגל, ובסיום העונה חתם בקבוצה.

בקיץ  חתם באנטוורפן. ב-18 באוקטובר הבקיע את שער הבכורה שלו בבלגיה בניצחון 0-2 נגד הייסט.

בקיץ  חתם בסרקל ברוז'. בעונתו הראשונה במועדון היה שחקן הרכב בקבוצה והיה שותף לעלייה של המועדון לליגת העל הבלגית. אולם בשנתיים וחצי שלאחר מכן מעמדו התערער.

ב-13 בינואר 2021 עזב את בלגיה וחתם בארזורומספור מליגת העל הטורקית.

ב-4 באוגוסט חתם בקוג'אליספור מהליגה השנייה.

באוקטובר  חזר לקדנציה שנייה בוויסה.

באוגוסט 2023 חתם באוסטנדה.

## קריירה בינלאומית
בספטמבר  אומולו זומן לראשונה לסגל נבחרת קניה. ב-9 בפברואר 2011 ערך את הופעת הבכורה שלו בנבחרת בהפסד 2-0 ל. ב-18 במאי 2014 הבקיע את שער הבכורה שלו בנבחרת בניצחון 0-1 נגד .

## תארים
; סרקל ברוז'
*הליגה הבלגית השנייה: 

## קישורים חיצוניים

קטגוריה:כדורגלנים קנייתים
קטגוריה:קשרי כדורגל קנייתים
קטגוריה:כדורגלני בירסחוט
קטגוריה:כדורגלני רויאל אנטוורפן
קטגוריה:כדורגלני סרקל ברוז'
קטגוריה:כדורגלני ארזורומספור
קטגוריה:כדורגלני קוג'אליספור
קטגוריה:כדורגלני אוסטנדה
קטגוריה:כדורגלני נבחרת קניה
קטגוריה:כדורגלני גביע אפריקה לאומות 2019
קטגוריה:קנייתים שנולדו ב-1989
גמר מונדיאל 2022

**גמר מונדיאל 2022** היה המשחק האחרון במונדיאל 2022, ובו ניצחה נבחרת  את נבחרת  והוכתרה לאלופת העולם. המשחק התקיים ב־18 בדצמבר 2022, היום הלאומי של קטר, באצטדיון האייקוני לוסייל שבקטר, לעיני 89 אלף צופים, ונשפט על ידי השופט הפולני שימון מרצ'יניאק. המשחק נחשב לאחד ממשחקי הכדורגל הגדולים ביותר בכל הזמנים.

ארגנטינה הבקיעה שני שערים במחצית הראשונה, אך שער שלישי של קיליאן אמבפה ושער שני של ליונל מסי הובילו לתיקו 3–3 בסיום ההארכה. ארגנטינה ניצחה 4–2 בדו-קרב פנדלים, בדרכה לזכייה השלישית בתולדותיה והראשונה מאז 1986. המשחק רווי התהפוכות זכה לשבחים בתקשורת הספורט ובקרב האוהדים, ותואר כאחד ממשחקי הכדורגל הטובים בהיסטוריה ואחד מגמרי המונדיאל הגדולים בכל הזמנים.

## אצטדיון

הגמר נערך באצטדיון האייקוני לוסייל, שבעיר המתוכננת לוסייל, כ-15 קילומטרים צפונית למרכז העיר דוחה. האצטדיון נועד לארח את הגמר, כחלק מהצעתה של קטר לאירוח המונדיאל, ואושר כמקום הסופי ב-15 ביולי 2020. האצטדיון אירח תשעה משחקים נוספים, שישה בשלב הבתים ושלושה בשלב הנוקאאוט.

האצטדיון האייקוני לוסייל, בבעלותה של התאחדות הכדורגל הקטרית, נבנה כחלק מהצעתה של קטר לאירוח המשחקים. האצטדיון תוכנן על ידי משרד האדריכלות הבריטי פוסטר & פרטנרס, וקורר באמצעות אנרגיה סולארית בעלת טביעת רגל פחמנית אפסית. הנחת אבן הפינה התקיימה באפריל 2017, והבנייה תוכננה להסתיים ב-2020. עם זאת, השלמת האצטדיון נדחתה, והפתיחה התקיימה רק בנובמבר 2021.

## הדרך אל הגמר

## המשחק
### סיכום
צרפת בעטה את בעיטת הפתיחה בשעה 18:00 שעון קטר, לעיני קהל שמנה 89,966 איש. בדקה ה־23 קיבלה ארגנטינה בעיטת עונשין, כאשר אנחל די מריה הוכשל ברחבה על ידי עוסמאן דמבלה. הקפטן הארגנטינאי ליונל מסי כבש בבעיטה נמוכה לפינה הימנית של השער. ארגנטינה הכפילה את יתרונה בדקה ה־36, לאחר התקפה מהירה שהסתיימה בשער של די מריה לרשתו של הוגו לוריס. המאמן הצרפתי דידייה דשאן ערך שני חילופים כבר בדקה ה־41, וצרפת ירדה למחצית בפיגור שני שערים, בפעם הראשונה מאז גמר 1998. צרפת לא הצליחה לבצע ניסיון בעיטה לשער עד הדקה ה־70, אך בדקה ה־79 זכתה בבעיטת עונשין, לאחר שהמגן הארגנטינאי ניקולאס אוטמנדי ביצע עבירה ברחבה על המחליף הצרפתי רנדאל קולו מואני. קיליאן אמבפה המיר בהצלחה את בעיטת העונשין לשער, ופחות משתי דקות לאחר מכן השלים צמד מהיר והשווה את התוצאה. לאחר סיום הזמן החוקי בתוצאה 2–2, עבר המשחק להארכה, ועם תחילת המחצית השנייה השלים מסי צמד שערים והעלה את ארגנטינה שוב ליתרון. אך בדקה ה־118 העניק השופט לצרפת בעיטת עונשין שנייה, לאחר שכדור שבעט אמבפה פגע בידו של גונסאלו מונטיאל בתוך רחבת העונשין של ארגנטינה. אמבפה כבש גם בעיטת עונשין זו, והפך לשחקן השני בלבד להבקיע שלושה שערים בגמר גביע העולם, לאחר ג'ף הרסט האנגלי בגמר 1966. לאחר שוויון 3–3 בתום ההארכה, המשחק עבר להכרעה בדו-קרב פנדלים. השוער הארגנטינאי אמיליאנו מרטינס הציל את בעיטתו של קינגסלי קומאן, אורליאן צ'ואמני בעט אל מחוץ למסגרת, ומנגד הארגנטינאים כבשו את כל ארבע בעיטותיהם והעניקו לארגנטינה את גביע העולם בכדורגל לאחר ניצחון 4–2.

### פרטים


## קישורים חיצוניים

* 

## ביאורים

## הערות שוליים

קטגוריה:מונדיאל 2022
קטגוריה:משחקי גמר גביע העולם בכדורגל
הדיוויזיה ה-176 (ורמאכט)

**הדיוויזיה ה-176** (בגרמנית: **176. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
הדיוויזיה הוקמה ב-26 בינואר 1943 כיחידת "אימון ותחלופה". היה לה כוח של כ-7,000 איש, שרובם היו במצב ירוד. החטיבה זכתה לכינוי "דיוויזיית החולים", מכיוון שהיא הורכבה ברובה מגברים שנחשבו לא כשירים לשירות צבאי, כמו נכים פיזית וגברים עם אלרגיות קשות. גדוד אחד כלל גברים עם לקויות שמיעה חמורות, שניים כללו אנשי לופטוואפה (אך עם אימוני חי"ר רבים), בעוד שרבים אחרים היו מחלימים ונכים למחצה. הדיוויזיה נטלה חלק בבקרה על הבליטה, וב-31 באוקטובר 1944 היא הפכה לדיוויזיית חי"ר. בנובמבר ובדצמבר 1944, הדיוויזיה הייתה חלק מקורפוס האס אס ה-12 במסגרת ארמיית הפאנצר החמישית. בין ינואר למרץ 1945 הוקצתה דיוויזיית הרגלים ה-176 לקורפוס אס אס ה-12 במסגרת הארמייה ה-15. הדיוויזיה ה-176 הייתה מערך צבאי 'רגיל' אשר פעל בעיקר בצד ההולנדי של "ראש הגשר רור" במהלך מבצע בלקקוק. במהלך המבצע, המטה שלה היה ממוקם באפלד ליד ולודרופ. הדיוויזיה למעשה עברה חידוש והצטיידות במהלך הקרב על הבליטה ומבצע בלקקוק.

הדיוויזיה הוקצתה לקורפוס ה-74 של הארמייה ה-15 באפריל 1945 וראתה פעילות באזור דיסבורג, שם נכנעה בסופו של דבר.

## מפקדים
* כריסטיאן-יוהנס לנדאו (1 בינואר –9 במאי 1945)

## קישורים חיצוניים
* הדיוויזיה מס' 176 באתר lexikon-der-wehrmacht 
* הדיוויזיה ה-176 באתר lexikon-der-wehrmacht 

## הערות שוליים

176
HD 140283

**HD 140283** הוא כוכב המרוחק כ-190 שנות אור מכדור הארץ. כוכב זה נחשב לעתיק ביותר שגילו בני האדם, והוא בן כ-13.2 מיליארד שנים. הכוכב נקרא על שמה של הדמות התנ"כית מתושלח, שחי על פי המקרא עד גיל 969.

הכוכב היה מוכר כאשר מיקומו המדויק נמצא ב-1912 על ידי וולטר סידני אדמס.

## קישורים חיצוניים

* 

קטגוריה:קבוצת הכוכבים מאזניים
דיוויזיית המילואים ה-35 (האימפריה הגרמנית)

**דיוויזיית המילואים ה-35** (בגרמנית: **35. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. הדיוויזיה הוקמה מהעתודה הראשית במצודת טורן בפרוץ המלחמה ושימשה אך ורק בחזית המזרחית עם התקדמות המלחמה. הדיוויזיה לחמה בקרב טננברג, הקרב הראשון על האגמים המזוריים, מתקפת גורליצה-טרנוב ומתקפת ברוסילוב. הדיוויזיה נשארה באוקראינה וחזרה במלואה לגרמניה רק במרץ 1919 עם תום המלחמה.

## מפקדים
* מקס פיליפ פון שמטאו (2 באוגוסט 1914–19 ביוני 1915)
* ארנסט היינריך פון דר בק (20 ביוני 1915–31 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

35
35
ביארנה סלוט כריסטיאנסן

**ביארנה סלוט כריסטיאנסן** (בדנית: **Bjarne Slot Christiansen**; נולד ב-27 בספטמבר 1952) הוא חייל לשעבר בכוחות המיוחדים של כוחות ההגנה של דנמרק. התפרסם בשל ספרו Et liv på kanten (חיים על הקצה), והופעותיו הרבות בטלוויזיה, הפכו אותו למפורסם מאוד בארצו.

## ביוגרפיה
כריסטיאנסן נולד בהרנינג ב-27 בספטמבר 1952. ב-1973 הוא התגייס לכוחות ההגנה של דנמרק, ועד 2001 שירת בקורפוס היגר - יחידת הכוחות המיוחדים של הצבא המלכותי הדני. כחלק מאימוניו, הוא סיים את קורס הריינג'רים של צבא ארצות הברית. קרסטן מורך, דני נוסף שלמד בקורס יחד עם כריסטיאנסן, טוען בספרו Sådan!., שכריסטיאנסן סיים את הקורס במקום הראשון מבין 200 משתתפים. לאחר סיום שירותו הצבאי החל להופיע בסרטים ובתוכניות טלוויזיה רבות.

בשנת 2000 הפך למאמן של קבוצת הרכיבה אתגרית Team CSC. ב-2001 החל להנחות יחד עם אניה סטינסיג את סדרת הטלוויזיה På afveje, בה יוצאים שניהם אל מקומות שוממים ומסוכנים ברחבי העולם. בשנת 2003 הוא הנחה תוכנית  Prinsesse for en aften ביחד עם סיגנה סוונדסן ב-2005 פרסם יחד עם העיתונאי לארס וסטרגארד את האוטוביוגרפיה שלו תחת השם Et liv på kanten (חיים על הקצה). הספר זכה לפופולריות רבה בדנמרק, ובעקבותיו החל כריסטיאנסן להנחות יחד עם מנחה את הטלוויזיה הדני הפופולרי בובר את התוכנית Bubber og BS i trøjen. הוא ובובר המשיכו להנחות עוד מספר תוכניות לאחר מכן.

בעקבות פרסומו הקים כריסטיאנסן את החברה B.S. og co, המבצעת משימות מגוונות הכוללות אבטחה ואימון, אך גם קורסים והרצאות בנושאים אלו.

## קישורים חיצוניים
* B.S. bschristiansen.dk

קטגוריה:אנשי צבא דנים
קטגוריה:דנים שנולדו ב-1952
Fake & True

**Fake & True** (בעברית: **שקר או אמת**) הוא שיר שהוקלט על ידי להקת בנות הדרום קוריאנית טווייס. השיר יצא לאור ב-18 באוקטובר 2019 על ידי וורנר מיוזיק יפן, בתור הסינגל המוביל של אלבום הסטודיו היפני השני שלהן, *[[&Twice]].*

נכון לאפריל 2022, השיר הושמע למעלה מ-30 מיליון פעמים בספוטיפיי.

## רקע והוצאה לאור
השיר יצא לאור כסינגל דיגיטלי ב-18 באוקטובר 2019, בנוסף לווידאו קליפ שלו, ויצא רשמית לאור ב-19 בנובמבר על ידי וורנר מיוזיק יפן, בתור הסינגל המוביל ב-*[[&Twice]].*

## הרכב
"Fake & True" הורכב על ידי קאס והמילים נכתבו על ידי ג'אם9. הוא תואר כשיר סינת'-פופ בעל תחושת רטרו המשלב אלמנטים של פליז תוסס ודיפ-האוס והוא "נועד להתמקד ברעיון של להיות אמיתי עם עצמו במרדף אחר הצלחה ומטרות, במקום לקבל את השקר שבפשרה".

## וידאו קליפ
ב-18 באוקטובר 2019, הווידאו קליפ הרשמי של השיר הועלה ליוטיוב. הוא בוים על ידי צוות ההפקה ויקינס ליג (וישופ).

הקליפ התמקד בזוהר ובחוש האופנתי של הלהקה, כאשר הבנות לובשות תלבושות אופנה עילית לאורך הסרטון. אפקטים חזותיים של מראות, משקפי מציאות מדומה, מסכות, מציאויות תקלות, מצלמות ומסכי וידאו, כמו גם גלאי שקר בולט, שימשו לאורך הסרטון כדי לגרום לצופה לשאול מהו "שקר או אמת". כדי לחזק את הנושאים, הופיעו גם אמנות קלאסית וסיפורם התנכי של אדם וחוה.

ב-5 בפברואר 2020 הועלתה גרסה חדשה של הקליפ של "Fake & True" בשם "The Truth Game", שזמינה רק ב-DVD של המהדורה המחודשת של האלבום &Twice. זוהי גרסה ערוכה מחדש של הסרטון המקורי, הכוללת יותר צילומים מקרוב וסצנות של גלאי שקר, ופחות קליפים של הכוריאוגרפיה.

## קידום
"Fake & True" בוצע לראשונה במהלך סיבוב ההופעות העולמי שלהן ב-2019 ו-2020, "Twicelights", שהחלה ב-23 באוקטובר 2019, בסאפורו כחלק מהמופעים היפנים שלהן. הסינגל בוצע גם בפרק מיוחד של התוכנית, תחנת מוזיקה, ב-22 בנובמבר 2019.

## מיקומי שיא

## קישורים חיצוניים

## הערות שוליים

קטגוריה:שירי טווייס
קטגוריה:שירים ביפנית
קטגוריה:סינגלים בהוצאת וורנר מיוזיק יפן
מרקו קרון

**מרינוס יוהנס "מרקו" קרון** (בהולנדית: **Marinus Johannes "Marco" Kroon**; נולד ב-15 ביולי 1970) הוא מאיור בכוחות המיוחדים של צבא הולנד, אשר עוטר בדרגת אביר במסדר הצבאי של וילם על אומץ ליבו במהלך מלחמת אפגניסטן. המסדר הצבאי של וילם הוא העיטור הצבאי הבכיר ביותר בהולנד. קרון הוא החייל הראשון שזכה בעיטור מזה למעלה מחצי מאה, והוא אחד מארבעת האבירים היחידים של המסדר החיים כיום.

## ביוגרפיה
קרון נולד בדן בוס ב-15 ביולי 1970. ב-1989, לאחר שסיים את לימודיו בתיכון בעיר הוא התגייס לחיל הנחתים המלכותי. ב-1991 הוא השתתף במבצע סיפוק נוחות אשר נועד להעניק סיוע המוניטרי למורדים הכורדים בצפון עיראק. לאחר מכן הוא הוצב במשך שנה בארובה - טריטוריה הולנדית בים הקריבי. ב-1993 הוא נשלח לקמבודיה כחלק מכוח הסיוע של האו"ם.

לאחר שובו מקמבודיה עבר קרון מהנחתים לצבא. הוא החל ללמוד בבית הספר הצבאי המלכותי. לאחר סיום לימודיו הוצב כמפקד חוליה ברגימנט השריון ה-17 ויחד עמו נשלח להשתתף במלחמת בוסניה. ב-1998 הוא הוצב בקורפוס הקומנדו - הכוחות המיוחדים ההולנדיים. בשנת 2000 הוא חזר לבוסניה בתפקיד משקיף. לאחר משימה זו חזר להולנד ולמד באקדמיה הצבאית המלכותית, ולאחר סיום לימודיו יצא לבוסניה בפעם השלישית כחלק מכוח הייצוב. ב-2004 הוא נשלח שוב לעיראק כמפקד מחלקה בגדוד הקומנדו ה-108.

בין השנים 2005–2007 הוא הוצב באפגניסטן כחלק מכוח המשימה באורוזגאן. הוא התבלט באומץ ליבו במהלך הקרבות כנגד לוחמי הטליבאן. מפקדיו המליצו להעניק לו תואר אביר במסדר הצבאי של וילם.

לאחר שחזר להולנד, הפך קרון לקצין מטה בכוחות הקומנדו. ב-2012 הוא מונה למפקד פלוגה ברגימנט חיל הרגלים הממוכן ה-17 (הנסיכה איירינה) - רגימנט השממש כמשמר המלכותי של מלך הולנד. העיטור הצבאי הבכיר ביותר בהולנד. עיטור זה לא הוענק בהולנד מיותר מ-50 שנה. משרד ההגנה ההולנדי הורה להקים ועדת חקירה שתבחן האם קרון ראוי לקבל את העיטור. כעבור שלוש שנים, המליצה הוועדה להעניק לקרון את העיטור. ב-29 במאי 2009 העניקה המלכה ביאטריקס לקרון את העיטור.

גם לאחר שהפך לגיבור לאומי, קרון המשיך להתגורר בדן בוס, עיר ילדותו. פרט לעבודתו בצבא, הוא ניהל בית קפה בעיר יחד עם בת-זוגו. בינואר 2010 נפתחה חקירה כנגד בני הזוג בידי המשטרה הצבאית המלכותית בטענה שהחזיקו נשק וסמים לא חוקיים בבית הקפה שלהם. גורמים שונים בעיתונות ובמשטרה הצבאית טענו כי יש לשלול מקרון את העיטור שלו. קרון הכחיש את כל ההאשמות נגדו, והודיע כי יוותר מרצונו על העיטור אם יימצא אשם. ב-29 בנובמבר של אותה שנה נפתח כנגדו משפט צבאי בארנהם. ב-22 באפריל 2011 קבע בית המשפט כי קרון אשם בהחזקת נשק לא-חוקי, אולם זיכה אותו מהאישום באחזקת סמים קשים. בית המשפט קבע כי הוא ישלם קנס של 750 אירו וירצה 80 שעות עבודות שירות. בית המשפט קבע כי קרון לא יסולק מהצבא ואין לשלול ממנו את העיטור שלו.

## קישורים חיצוניים

*NRC article Marco Kroon
*[Hoge onderscheiding voor bijzondere acties](http://www.rtl.nl/(/actueel/rtlnieuws/)/components/actueel/rtlnieuws/2009/02_februari/12/verrijkingsonderdelen/0212_1545_Kroon_Willemsorde.xml), RTL Nieuws, 2 February 2009
* Kenniscentrum SO opgericht in 1997
* http://www.defensie.nl/_system/handlers/generaldownloadHandler.ashx?filename=/media/Programma%20uitreikingsceremonie%20MWO_tcm46-131826.pdf

קטגוריה:אנשי צבא הולנדים
קטגוריה:אנשי צבא במלחמת אפגניסטן
קטגוריה:הולנדים שנולדו ב-1970
הג'ווידק

**הרובע ה-7 של בודפשט** (בהונגרית: **Budapest XII. kerülete**), או בשמו המוכר **הג'ווידק** (בהונגרית: **Hegyvidék**, מילולית: "אזור הררי"), הוא אחד מ-23 הרבעים של העיר בודפשט, בירת הונגריה. הוא ממוקם באזור הררי בחלק המרכזי-מערבי של העיר לאורך הגדה המערבית של נהר הדנובה.

המחוז משתרע על פני 26.7 קמ"ר והוא מנה כ-57,566 תושבים נכון לשנת 2019.

הרובע מכיל אזורים מיוערים רבים אשר הפכו עם השנים ליעד פופולרי בפני עצמו עבור רבים.

הרובע גובל ממערב ביישובים בודארש ובודקסי.

## גלריית תמונות

Moskva-square2.jpg|כיכר "Szell Kalman" הוא מרכז התחבורה הראשי באזור הג'ווידק
MOM_Park_Bevásárlóközpont.JPG|מרכז הקניות "MOM Park"
Libego1.jpg|הרכבל של רובע הג'ווידק
Janoshegy.jpg|מגדל אליזבת בגבעת יאנוש


## קישורים חיצוניים

* 

קטגוריה:בודפשט
קטגוריה:יישובים שהוקמו ב-1940
חורבת זנוח

**חורבת זנוח** (או **חירבת זנוע**) היא אתר ארכאולוגי בשפלת יהודה המזוהה עם היישוב המקראי זנוח.

באתר שרידי חורבות, מערות מגורים, מערות קבורה, מתקנים חקלאיים חצובים בסלע בהם גתות, בודדות וספלולים, קולומבריום, כבשן סיד, בורות מים, ערמות סיקול, טרסות ושרידי דרכים עתיקות.

## זיהוי
[ממוזער|300px|חורבת זנוח (kh.zanua) ב[מפת הקרן לחקר ארץ ישראל]]
בספר יהושע מוזכרות שתי ערים בשם זנוח, אחת בשפלה:  והשנייה בהר חברון.

בתקופת שיבת ציון התיישבו בעיר עולי בבל אשר נענו לקריאתו של נחמיה, ולקחו חלק בבניין חומת ירושלים.

חז"ל ציינו כי מהתבואה המובחרת שגדלה ב"זנוחה" (בחלק מהגרסאות - "ינוחה"), היו מביאים בימי בית שני את מנחת העומר ואת שתי הלחם:

סביר ש"זנוחה" היא זנוח שבשפלה, שם התבואה צומחת בשפע ולא זנוח שבהר חברון שעל שפת המדבר.

העיר זוהתה באונומסטיקון של אוסביוס (תחילת המאה ה-4 לספירה) עם יישוב בן זמנו הנמצא בתחום בית גוברין.

חורבת זנוח מופיעה במפת הקרן לחקר ארץ ישראל שהוכנה על ידי הקרן לחקר ארץ ישראל בשנות ה-70 של המאה ה-19.

## בעלי חיים
השטח הטבעי ופתוח משמש בתי גידול מגוונים עבור בעלי החיים כמו סדקים בסלעים, מערות ושיחים.

בעלי החיים החיים בחורבה:
* זוחלים – נחושית עינונית ושלוון טלוא-ראש.
* עופות – חנקן אדום-ראש, יונת הבית, ירקון, מיינה מצויה (מין פולש), סבכי שחור-ראש, קאק, שחרור ותור צווארון.
* עטלפים – אשף מצוי.

## צומח
[ממוזער|120px|[צהרון מצוי|צהרונים מצויים בחורבת זנוח]]
בגבעה עליה נמצאת חורבת זנוח גדלה צמחיית חורש ובתה, בהם המינים המוגנים אזוב מצוי, כלנית מצויה, לבנה רפואי, מרווה משולשת, נורית אסיה ורקפת מצויה. גם המינים האנדמים עכנאי יהודה ולוענית גדולה והמין הנדיר דמומית השדה צומחים שם.

עצי אלון מצוי, חרוב וכליל החורש בודדים פזורים עליה.

הצמחייה בה כוללת גם אספסת מצויה, אספרג החורש, בוצין מפורץ, גדילן מצוי, גלונית מצויה, גרגרנית ערבית, גרניון רך, זערורית קטנת פרי, זקנן שעיר, חד-שפה מצוי, חרדל לבן, חרחבינה מכחילה, חרצית עטורה, טופח מצוי, טרשנית שרועה, כליינית מצויה, כלך מצוי, כרבולת מצויה,  לחך אזמלני, לשון כלב כרתי, לשון פר סמורה, מקור חסידה גדול, מקור חסידה מצוי, מרגנית השדה, מרקולית מצויה, נזמית לופתת, ניסנית דו קרנית, סירה קוצנית, סרפד הכדורים, עוקץ עקרב ריחני,  פרסיון גדול, צהרון מצוי, ציפורני-חתול מצויות, ציפורנית, ציפורנית דקיקה, צמרנית הסלעים, קחוון, קיסוסית קוצנית,  שברק דביק, שום שעיר, שרביטן מצוי ותלתן תריסני.

## גלריה

קובץ:חורבת זנוח4.jpg|חורבת זנוח, ברקע בית שמש
קובץ:חורבת זנוח24.jpg
קובץ:Open pit at Khirbet Zanoah.jpg
קובץ:Razed stones at Zanoah Ruin.jpg|אבנים חצובות
קובץ:General ruins of Kh. Zanoah.jpg
קובץ:Remains of arched doorway of house - Zanoah.jpg|שרידי פתח מקושת
קובץ:חורבת זנוח7.jpg|שקיעה בחורבת זנוח
קובץ:חורבת זנוח23.jpg
קובץ:חורבת זנוח22.jpg|פסיפס
קובץ:Stone relics at Zanoah Ruin.jpg


## לקריאה נוספת
**[[אנציקלופדיה מקראית|אנציקלופדיה מקראית - אוצר הידיעות של המקרא ותקופתו]]**, הוצאת מוסד ביאליק, כרך ב', עמ' 933–934.

## קישורים חיצוניים

*חורבת זנוח, באתר עמוד ענן

## הערות שוליים

קטגוריה:שפלת יהודה: אתרים ארכאולוגיים
קטגוריה:נחלת שבט יהודה
קטגוריה:יישובי המקרא
דייב (סדרת טלוויזיה)

**דייב** (באנגלית: **Dave**) היא סדרת טלוויזיה אמריקאית מסוגת הדרמה קומית שהושקה בערוץ FXX של רשת FX ב-4 במרץ 2020. היא נוצרה על ידי ג'ף שפר והראפר והקומיקאי ליל דיקי שמגלם את הדמות הראשית שמבוססת על גרסה דמיונית של עצמו, כשלצידו מככב בסדרה ההייפ מאן שלו GaTa שמגלם את עצמו. הסדרה מתמקדת בחוויותיו של דייב האקסצנטרי ששואף להפוך לראפר מוכר.

## תקציר העלילה
לדייב אין את הרקע הנפוץ של ראפר אמריקאי מוכר - הוא ממשפחה יהודית אמידה, בעל גוון עור לבן וחסר חזות קשוחה - אך הוא חדור נחישות להפוך למוכר כאחד הראפרים הגדולים בכל הזמנים. לתפיסתו הוא כבר שייך לפנתאון הענקים בתחום ורק נותר לו לפרוץ לקדמת הבמה על מנת לקבל את ההכרה לה הוא ראוי.

## שחקנים ודמויות
### דמויות ראשיות
* ליל דיקי בתור **דייב בורד**. ראפר כישרוני שרוצה להזניק קריירה בתחום.
* GaTa בתור **עצמו**. ההייפ מאן וחברו של דייב.
* אנדרו סנטינו בתור **מייק**. האמרגן וחברו של דייב.
* טראוויס "טאקו" בנט בתור **אליוט**. מפיק מוזיקלי וחבר ילדות של דייב.
* טיילור מיסיאק בתור **אלי ורניק**. מושא האהבה של דייב.
* כריסטין קו בתור **אמה** חברה טובה של דייב עבדה איתו עוד במשרד פרסום

### דמויות משנה
* ג'ינה הכט בתור **קרול בורד**. אמו של דייב.
* דייוויד פיימר בתור **דון בורד**. אביו של דייב.
* בני בלנקו בתור **עצמו**. מפיק וחברו של דייב.

## סקירה

## הפקה
בפברואר 2019 נודע שרשת FX הזמינה סדרה בכיכובו של הראפר ליל דיקי.

## קישורים חיצוניים
* 

## הערות שוליים

קטגוריה:דרמות קומיות אמריקאיות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2020
קורפוס המילואים ה-38 (האימפריה הגרמנית)

**קורפוס המילואים ה-38** (בגרמנית: **XXXVIII. Reserve-Korps**) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

## היסטוריה
קורפוס המילואים ה-38 הוקם ב-24 בדצמבר 1914.  כחלק מהגל השני של הגיוס במלחמת העולם הראשונה. כמפקדו הראשון מונה גאורג פון דר מרוויץ, והוא כלל את דיוויזיות המילואים ה-75 וה-76. הקורפוס הוצב תחת פיקוד הארמייה העשירית ולחם עימה בקרב השני על האגמים המזוריים בתחילת חורף 1915. לאחר מכן הועבר דרומה ונלחם יחד עם האוסטרו-הונגרים נגד האימפריה הרוסית במהלך מתקפת גורליצה-טרנוב ומתקפת הבוג. בשנת 1916 לחם הקורפוס במתקפת ברנוביץ', ובשנת 1917 לחם נגד מתקפת קרנסקי. באוקטובר 1917 הועבר הקורפוס לחזית המערבית, שם הוצב תחת פיקוד פלגת הארמייה C. באביב 1918 לחם הקורפוס במתקפת האביב הגרמנית כחלק מהארמייה ה-18. לאחר מכן לחם הקורפוס במתקפת מאה הימים, ובסוף המלחמה היה הקורפוס תחת פיקוד  הארמייה השלישית, במסגרת קבוצת הארמיות וילהלם. 

## מפקדים
על קורפוס המילואים ה-38 פיקדו המפקדים הבאים במהלך קיומו:  
* גאורג פון דר מרוויץ (24 בדצמבר 1914–21 ביולי 1915)
* מקס הופמן (21 ביולי 1915–23 בספטמבר 1916)
* מנפרד פון ריכטהופן (23 בספטמבר 1916–3 באוגוסט 1918)
* ארתור פרייהר פון ליטוויץ (3 באוגוסט 1918–15 בנובמבר 1918)

## לקריאה נוספת

* 
* 


## קישורים חיצוניים
* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 

## הערות שוליים

38
מדגיישבודזאש

**מדגיישבודזאש** (בהונגרית: **Medgyesbodzás**) הוא כפר קטן בנפת מזקובאצ'האזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים במדגיישבודזאש נמצא בירידה. בשנת 1990 חיו בכפר 1,369 תושבים, ובשנת 2021 רק 989 תושבים.

הכפר הוקם בשנת 1857 ורוב תושביו היו מאז הונגרים קתולים.

## יהודי מדגיישבודזאש
יהודים חיו במדגיישבודזאש במאה ה-19 וב-1944 נרצחו בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פסגת מאטוצ'ינה

[ממוזער|[מפה טופוגרפית של האי סמית'. רכס אימאון ממוקם לכל אורכו של האי, במרכזו. פסגת מאטוצ'ינה ממוקמת בקצה הצפוני של הרכס, בפינה הימנית העליונה של הרביע השלישי משמאל, בשורה השנייה מלמטעה של רביעי המפה.]]
**פסגת מאטוצ'ינה** או **פסגת מטוצ'ינה** (באנגלית: **Matochina Peak**; בבולגרית: **връх Маточина**) היא פסגה בקצה הצפוני של רכס אימאון, שבמרכז האי סמית' שבאיי שטלנד הדרומיים, שבאנטארקטיקה .

גובהה של הפסגה 750 מטרים מעל פני הים.

פסגת מאטוצ'ינה ממוקמת 3.3 קילומטרים מערבית - דרום-מערבית לכף סמית';

פסגת מאטוצ'ינה ממוקמת 3.2 קילומטרים צפונית-מזרחית להר כריסטי.

פסגת מאטוצ'ינה מתנשאת מעל קרחון סאפארבו שממוקם מערבית ודרומית-מערבית לה;

פסגת מאטוצ'ינה מתנשאת מעל מפרצון ודנה שממוקם ממערב לה;

פסגת מאטוצ'ינה מתנשאת מעל מפרצון גלוז'נה שממוקם צפונית-מזרחית לה.

## היסטוריה
הפסגה מופתה לראשונה על ידי סוקרים בולגריים בשנת 2009.

שמה של הפסגה ניתן לה בשנת 2009, על ידי הממפים הבולגריים. הפסגה נקראת על שם המצודה מימי הביניים מאטוצ'ינה (Маточинска крепост) שבדרום-מזרח בולגריה.

## קישורים חיצוניים
* נתונים כלליים
* פסגת מאטוצ 'ינה - תצלום לוויין באתר קופרניקס

מאטוצ'ינה
מאטוצ'ינה
אריקה פרנקה

**אריקה פרנקה** (בגרמנית: **Erika Franke**; נולדה ב-8 במאי 1954) היא גנרל חיל הרפואה בבונדסוור. אחת מחמש הנשים הראשונות שקיבלו דרגת גנרל בגרמניה, לצד ורנה פון ויימארן, גזינה קריגר, אלמוט נולטה וניקול שילינג.

## ביוגרפיה
פרנקה נולדה ב-8 במאי 1954 בברלין המזרחית. היא למדה רפואה באוניברסיטת הומבולדט, וב-1978 קיבלה רישיון לעסוק ברפואה. ב-1984 החלה לעבוד בבית החולים של הפולקספוליציי בברלין. ב-13 במרץ 1986 קיבלה דוקטורט ברפואה. לאחר איחוד גרמניה מחדש התגייסה לבונדסוור כרופאת שטח בכירה. היא הפכה לסגנית ראש המכון המרכזי של השירות הרפואי של הבונדסוור. ב-1997 היא נשלחה לבלקן עם כוח הייצוב, ובשנת 2000 יצאה לשם שוב עם כוח קוסובו. ב-2001 היא הפכה לראש מחלקה במשרד הרפואי של הבונדסוור בבון, ואחר כך מונתה לסגנית ראש מחלקת הרפואה בפיקוד המבצעים של הבונדסוור בפוטסדאם. עד 31 במרץ 2006 עמדה בראש המכון לבטיחות תעסוקתית רפואית והגנת הסביבה של הכוחות המזוינים הגרמניים בברלין.

בין אפריל 2006 לספטמבר 2009 היא שימשה כרופאה ראשית בבית החולים הצבאי באולם. לאחר מכן מונתה לראש הסגל במשרד הרפואי של הבונדסוור. ב-1 ביולי 2013 היא הועלתה לדרגת גנרל חיל הרפואה - השנייה בהיסטוריה של גרמניה שהגיעה לדרגת גנרל, ומונתב למפקדת האקדמיה הרפואית של הבונדסוור. ב-12 במאי 2016 העבירה את הפיקוד על האקדמיה לגנרל גזינה קריגר, וב-1 ביוני של אותה שנה פרשה מהצבא.

## קישורים חיצוניים

* אריקה פרנקה באתר הבונדסוור
* Frau General lässt strammstehen באתר www.tagesspiegel.de

קטגוריה:גנרלים בבונדסוור
קטגוריה:רופאות גרמניות
קטגוריה:רופאים צבאיים גרמנים
קטגוריה:גנרליות
קטגוריה:גרמנים שנולדו ב-1954
קטגוריה:גרמניות שנולדו ב-1954
יואניס פאפאפטרו

**יואניס פאפאפטרו** (ביוונית: **Ιωάννης Παπαπέτρου**) הוא כדורסלן יווני המשחק בעמדת הסמול פורוורד בפנאתינאיקוס מליגת העל היוונית בכדורסל והיורוליג.

## קריירה מוקדמת
פאפאפטרו החל את קריירת הכדורסל שלו בקבוצות הנוער של מועדון איליסיאקוס באתונה. הוא שיחק במשך 5 עונות בתחרויות הנוער במדי איליסיאקוס, ולאחר מכן בילה את שתי שנותיו האחרונות בתיכון באקדמיית פלורידה אייר במלבורן, פלורידה, ארצות הברית.

## קריירת מכללות
בשנת 2012 הצטרף פאפאפטרו לקבוצת כדורסל המכללות של אוניברסיטת טקסס באוסטין, במדיה שיחק במשך עונה אחת והעמיד ממוצעים של 8.3 נקודות, 4.4 ריבאונדים ו-1.2 אסיסטים  ב-24.3 דקות למשחק.

## קריירה מקצועית
### אולימפיאקוס
פאפאפטרו החל את הקריירה המקצועית שלו באולימפיאקוס מליגת העל היוונית בכדורסל לאחר שבאוגוסט 2013 חתם על החוזה המקצועני הראשון שלו ל-5 שנים, שכלל אופציית רכישה מה-NBA לאחר העונה השלישית של החוזה. הוא זכה במדי הקבוצה בשתי אליפויות רצופות, ב-2015 ו-2016, כשבאחרונה נבחר לשחקן הצעיר המצטיין של הליגה.

### פנאתינאיקוס
ב-8 ביולי 2018 דחה פאפאטרו את הצעת חידוש החוזה של אולימפיאקוס והפך לשחקן חופשי. יומיים לאחר מכן חתם ביריבתה המושבעת של אולימפיאקוס, פנאתינאיקוס, לשלוש שנים. ב-17 בפברואר 2019 זכה בתואר הראשון שלו במדי הירוקים לאחר ניצחון על פאוק סלוניקי בגמר הגביע היווני בכדורסל 2019. ארבעה חודשים לאחר מכן, זכה פאפאפטרו עם קבוצתו באליפות יוון לאחר ניצחון על פרומיתאס פטרס בגמר.

לפני עונת 2020/21 הפך פאפאטרו לקפטן הקבוצה לאחר עזיבתו של ניק קלאת'ס. הוא העמיד ממוצעים של 12.1 נקודות ו-4.1 ריבאונדים למשחק, וב-11 ביולי 2021 האריך רשמית את חוזהו במועדון לשנתיים נוספות.

### פרטיזן בלגרד
ב-19 ביולי 2022 חתם פאפאפטרו בפרטיזן בלגרד מליגת העל הסרבית בכדורסל, הליגה האדריאטית והיורוליג. בעונתו היחידה בקבוצה, עונת , זכה עם הקבוצה באליפות הליגה האדריאטית.

### חזרה לפנאתינאיקוס
ב-12 ביולי 2023 חזר פאפאפטרו לפנאתינאיקוס, וחתם לשנתיים במעצמה היוונית. ב-26 ביולי  זכה עימה באליפות היורוליג לאחר ניצחון בגמר 95–80 על ריאל מדריד.

## קריירה בינלאומית
### נבחרות יוון הצעירות
כחבר בנבחרות הנוער של יוון שיחק פאפאפטרו באליפות אירופה בכדורסל עד גיל 16 ב-2009 ו-2010, אז העמיד ממוצעים של 11.4 נקודות, 4.6 ריבאונדים ו-2.3 אסיסטים ב-32.1 דקות למשחק. הוא שיחק גם באליפות אירופה לנבחרות עתודה 2013 במדי נבחרת יוון בכדורסל עד גיל 20, והעמיד ממוצעים של 15.9 נקודות, 5.3 ריבאונדים ו-1.6 אסיסטים ב-33.0 דקות למשחק.

### נבחרת יוון הבוגרת
פאפאפטרו חבר בנבחרת יוון הבוגרת. הוא זומן לראשונה לסגל יוון לטורניר הקדם אולימפי בטורינו 2016. הוא שיחק גם ביורובאסקט 2017, גביע העולם בכדורסל 2019, יורובאסקט 2022 וגביע העולם בכדורסל 2023.

## חיים אישיים
אביו של פאפאפטרו, ארגיריס, היה גם הוא כדורסלן מקצועי, ששיחק עשור במדי פנאתינאיקוס ונבחרת יוון בכדורסל. אימו אנסטסיה שיחקה כדורגל. גם אחיו הגדול גאורגיוס הוא כדורסלן מקצועי.

## קישורים חיצוניים

*פרופיל, באתר פיב"א חדש

## הערות שוליים

קטגוריה:כדורסלנים יוונים
קטגוריה:כדורסלני אוניברסיטת טקסס באוסטין
קטגוריה:כדורסלני פנאתינאיקוס
קטגוריה:כדורסלני אולימפיאקוס
קטגוריה:כדורסלני פרטיזן בלגרד
קטגוריה:כדורסלני נבחרת יוון
קטגוריה:יוונים שנולדו ב-1994
ז'וזפ מריה ברתומאו

**ז'וזפ מריה ברתומאו פלורטה** (בספרדית: **Josep Maria Bartomeu Floreta**) הוא יזם ספרדי שכיהן בעבר כנשיא מועדון הכדורגל ברצלונה. הוא החל את כהונתו כנשיא בשנת 2014, לאחר התפטרותו של סנדרו רוסיי, והחזיק בתפקיד עד התפטרותו בשנת 2020. הוא הוחלף על ידי הנשיא הזמני קרלוס טוסקטס, ולאחר מכן על ידי הזוכה בבחירות ז'ואן לאפורטה.

## קריירה
כשותף ומנכ"ל החברות ADELTE ו-EFS, ברתומאו כיהן במועצת המנהלים של ברצלונה בתקופת הנשיאות של ז'ואן לאפורטה (כראש מחלקת הכדורסל) יחד עם סנדרו רוסיי, שהתפטר עקב חילוקי דעות עם הנשיא. לאחר מכן כיהן כסגן נשיא ברצלונה של רוסיי מיולי 2010 עד ינואר 2014 לאחר שזכו בבחירות עם 61.35% מקולות חברי המועדון. לאחר התפטרותו של סנדרו רוסיי ב-23 בינואר 2014, בשל מה שמכונה "תיק ניימאר", נבחר ברתומאו, בעקבות חוקת המועדון, לנשיא ברצלונה הארבעים כדי להשלים את כהונתו של רוסיי.

ב-27 באוקטובר 2020 הודיע ברתומאו על התפטרותו, יחד עם כל מועצת המנהלים.

## טענות להונאת מס
ברתומאו נחקר בפרשה של הונאת מס לכאורה על החתמתו של החלוץ ניימאר, יחד עם הנשיא לשעבר סנדרו רוסיי. הוא היה אמור לעמוד לדין לאחר שערעורו נדחה. לאחר ערעור נוסף, דווח כי ברתומאו לא יעמוד למשפט על ההאשמות; רוסיי וברצלונה זוכו גם כן. המחקר היסודי במשרדי קאמפ נואו ביום שני בבוקר, שבוצע על ידי משטרת קטלוניה, הוביל למעצרו של ברתומאו, לצד המנכ"ל של המועדון, אוסקר גראו, היועץ לשעבר לנשיאות ז'אומי מספרר, וראש הייעוץ המשפטי רומן גומז פונטי.

## ביקורות
במרץ 2021, הוא נחקר על ידי המשטרה הקטלאנית, עקב מסע השמצה לכאורה של ברצלונה שכונה בארסה גייט, שבו הוא שכר את חברת I3 Ventures כדי לשפר את תדמית המועדון ברשתות החברתיות והואשם בפתיחת מסע הכפשה נגד כמה מכוכבי הקבוצה.

## תארים בהם זכה המועדון בתקופת נשיאותו
### כדורגל
**[[ברצלונה (כדורגל)|גברים]]:**
* **[[לה ליגה]]:**
** , , , 
* **[[גביע המלך הספרדי|גביע המלך]]:**
** 2014/15, 2015/16, 2016/17, 2017/18
* **[[הסופר קאפ הספרדי|הסופר קאפ]]:**
** 2016, 2018
* **[[ליגת האלופות]]:**
** 
* **[[הסופר קאפ האירופי]]:**
** 2015
* **[[גביע העולם למועדונים (כדורגל)|גביע העולם למועדונים]]:**
** 2015

**[[ברצלונה (כדורגל נשים)|נשים]]:**
* **[[ליגת העל הספרדית בכדורגל נשים|פרימיירה דיויסיון]]:**
** 2013/14, 2014/15, 2019/20
* **[[גביע המלכה הספרדית]]:**
** 2014, 2017

### כדורסל
**[[ברצלונה (כדורסל)|גברים]]:**
* **[[ליגת העל הספרדית בכדורסל|ליגה ACB]]:**
** 2013/14
* **[[גביע המלך הספרדי בכדורסל|גביע המלך]]:**
** 2018, 2019
* **[[הסופרקופה הספרדי בכדורסל|הסופרקופה]]:**
** 2015

### כדוריד
**[[ברצלונה (כדוריד)|גברים]]:**
* **[[הסופר גלוב]]:**
** 2014, 2017, 2018
* **[[ליגת האלופות בכדוריד]]:**
** 2014/15
* **[[הליגה הספרדית בכדוריד|הליגה הספרדית]]:**
** 2013/14, 2014/15, 2015/16, 2016/17, 2017/18, 2018/19
* **[[גביע המלך הספרדי בכדוריד|גביע המלך]]:**
** 2014/15, 2015/16, 2016/17, 2017/18, 2018/19
* **[[גביע הליגה הספרדית בכדוריד|גביע הליגה הספרדית]]:**
** 2014/15, 2015/16, 2016/17, 2017/18, 2018/19
* '''הסופרקופה הספרדי'''**:**
** 2014/15, 2015/16, 2016/17, 2017/2018, 2018/19

### הוקי קרח
**[[ברצלונה (הוקי קרח)|גברים]]:**
* **[[הגביע הספרדי בהוקי קרח|הגביע הספרדי]]:**
** 2014/15, 2018/19

## קישורים חיצוניים

* פרופיל באתר הרשמי של ברצלונה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברצלונה: אישים
קטגוריה:נשיאי ברצלונה (כדורגל)
קטגוריה:יזמים
קטגוריה:ספרדים שנולדו ב-1963